open-index/open-wikipedia-markdown huggingface dataset:
One Night in Bangkok

„**One Night in Bangkok**“ je skladba z konceptuálneho albumu a následne aj z muzikálu *[[Šachy (muzikál)|Šachy]]* od autorov Tima Ricea, Bennyho Anderssona a Björna Ulvaeusa. Verše pôvodne naspieval britský spevák Murray Head a refrény švédsky spevák a skladateľ Anders Glenmark.

Singel dosiahol vrcholové pozície v mnohých krajinách, vrátane Južnej Afriky, Západného Nemecka, Švajčiarska a Austrálie. V máji 1985 obsadil 3. miesto v Kanade aj v USA. V Spojenom kráľovstve obsadil 12. miesto.

## Zoznam skladieb
;7" singel
# „One Night in Bangkok“ – 3:54
# „Merano“ od The London Symphony Orchestra & The Ambrosian Singers – 7:08

;12" maxi
# „One Night in Bangkok“ – 5:38
# „Merano“ by The London Symphony Orchestra & The Ambrosian Singers – 7:08

Skladba bola znovu vydané pre Headov album *[[Watching Ourselves Go By]]* z roku 1990.

## Zostava
* Klávesy a syntetizátory: Benny Andersson
* Basová gitara: Rutger Gunnarsson
* Solová gitara: Lasse Wellander
* Bicie: Per Lindvall
* Flauta: Björn J:son Lindh
* Sprievodný spev: Anders Glenmark, Karin Glenmark
* Aranžment: Benny Andersson, Anders Eljas
* Dirigent: Anders Eljas
* Zvukový inžinier: Michael B. Tretow
* Hudobný producent: Benny Andersson, Björn Ulvaeus, Tim Rice

## Pozície v rebríčkoch

## Referencie

## Zdroj

Kategória:Single z 1985
Kategória:Single z 1984
Kategória:Piesne z 1984
Kategória:Single RCA Records
Kategória:Piesne o mestách
Kategória:Synthpopové piesne
Kategória:New Wave piesne
Výbor pre päť severokórejských provincií

náhľad|250px|Vlajka výboru
náhľad|250px|Vlajka výboru (1949-2016)
náhľad|250px|Mapa piatich severokórejských provincií podľa Južnej Kórei
[náhľad|250px|Mapa oficiálneho administratívneho členenia [Kórejská republika|Kórejskej republiky (Južnej Kórei) z jej pohľadu.]]

**Výbor pre päť severokórejských provincií** je orgán juhokórejskej vlády, ktorý spadá pod ministerstvo bezpečnosti a verejnej správy.

Bol založený v roku 1949 a je oficiálne zodpovedný za správu piatich kórejských provincií severne od demarkačnej línie medzi Severnou a Južnou Kóreou, keďže juhokórejská vláda formálne tvrdí, že je jedinou legitímnou vládou celej Kórey. Prezident Južnej Kórei vymenúva guvernérov pre každú z týchto piatich provincií, no ich úloha je prevažne symbolická.

Výbor napriek svojmu názvu nehrá úlohu vo vzťahoch Severnej a Južnej Kórei. Tieto záležitosti rieši ministerstvo zjednotenia.

## Zoznam piatich severokórejských provincií

## Juhokórejské provincie s územím v Severnej Kórei

Dve juhokórejské provincie, Kjonggi a Kangwon, majú oficiálne časť svojho územia v Severnej Kórei. Vláda Južnej Kórei považuje ich guvernérov za hlavu celej provincie, vrátane severných častí.

* Provincia Kjongii: Käsong, okresy Käpung a Jangdan
* Provincia Kangwon: okresy Kimhwa, Ičchon, Tongčchon, Pchjonggang a Höjang

## Zdroj

Kategória:Administratívne členenie Kórejskej republiky
Miroslav Haraus

**Miroslav Haraus** (* 1. august 1986, Prešov) je slovenský zjazdový lyžiar a paralympijský víťaz. Jeho navádzačom je v sezóne 2017/18 Maroš Hudík.

## Výsledky na ZPH

## Referencie

## Zdroje
* Miroslav Haraus na paralympic.org
* Profil na stránke slovenského paralympijského výboru

Kategória:Slovenskí alpskí lyžiari
Kategória:Slovenskí paralympionici
Kategória:Alpskí lyžiari na Zimných paralympijských hrách 2006
Kategória:Alpskí lyžiari na Zimných paralympijských hrách 2010
Kategória:Alpskí lyžiari na Zimných paralympijských hrách 2014
Kategória:Alpskí lyžiari na Zimných paralympijských hrách 2018
Kategória:Alpskí lyžiari na Zimných paralympijských hrách 2022
Kategória:Alpskí lyžiari na Zimných paralympijských hrách 2026
Kategória:Slovenskí paralympijskí víťazi
Kategória:Medailisti na Zimných paralympijských hrách 2010
Kategória:Medailisti na Zimných paralympijských hrách 2014
Kategória:Medailisti na Zimných paralympijských hrách 2018
Kategória:Medailisti na Zimných paralympijských hrách 2022
Kategória:Paralympijskí víťazi v alpskom lyžovaní
Kategória:Strieborní paralympijskí medailisti v alpskom lyžovaní
Kategória:Bronzoví paralympijskí medailisti v alpskom lyžovaní
Obchodná galéria Naša (Košice)

**Obchodná galéria Naša** je obchodné centrum nemeckého štýlu v Košiciach v mestskej časti Nad Jazerom, postavené v rokoch 20152016, otvorené bolo 18. augusta 2016. Celková prenajímateľná plocha je , na ktorej sa nachádza 10 samostatných obchodných jednotiek.

## Poloha
Obchodná galéria je postavená medzi ulicami Slanecká cesta a Napájadlá. Galéria sa rozprestiera na ploche  pri novovytvorenej križovatke riadenej semaformi.

Galéria je dostupná mestskou hromadnou dopravou autobusom aj električkou. Výstavba prebiehala postupne v troch etapách. Prvá bola postavená pobočka reštaurácie rýchleho občerstvenia McDonald’s v rokoch 2011 – 2013. Prevádzka ukončila svoju činnosť v roku 2024. Následne od marca do októbra roku 2015 prebehla výstavba hypermarketu Kaufland, ktorý zaberá plochu . Po dokončení hypermarketu sa začalo s výstavbou samotnej obchodnej galérie ktorá bola dokončená v roku 2016.

Medzi prenajímateľov patria - Takko, Pepco, DM Drogérie, KiK, Deichmann, Planeo Elektro, Sportisimo, Super ZOO, TEDi, Galaxy Club a Mäsiarstvo u Býka.

## Galéria

Nákupná galéria Naša Košice 2.jpg|Prvá časť
Nákupná galéria Naša Košice 3.jpg|Druhá časť
Nákupná galéria Naša Košice logo.jpg|Logo galérie
Kaufland NG Naša Košice.jpg|Vstup do Kauflandu
McDonald's NG Naša Košice.jpg|McDonald's


## Referencie

## Iné projekty

Kategória:Nákupné centrá v Košiciach
Kategória:Architektúra z 2016
Kategória:Košice - Nad Jazerom
Svojprávnosť

**Svojprávnosť** môže byť:

*v práve:
**v staršom občianskom práve: spôsobilosť k právnym činom alebo spôsobilosť na právne úkony, pozri pod spôsobilosť na právne úkony
**vlastnosť byť „sui iuris“ (svojprávny, svojho práva, vlastného práva, s vlastným právom), čo je latinský výraz vyskytujúci sa v rôznych významoch v rímskom práve, kánonickom práve, Tripartite a podobne, pozri napr. persona sui iuris a cirkev svojprávneho obradu (Cirkev sui iuris)
*všeobecne (o človeku, národe, literárnom útvare a podobne): schopnosť samostatne existovať či rozhodovať o sebe, samostatnosť, svojbytnosť

## Referencie
Eritrejská katolícka cirkev

**Eritrejská katolícka cirkev** je jednou z východných katolíckych cirkví sui iuris. Je súčasťou Katolíckej cirkvi, pričom sa pridŕža etiópskeho obradu (rovnako ako Etiópska katolícka cirkev).

náhľad|vľavo|Eritrejská katolícka katedrála v Asmare.
Eritrejská katolícka cirkev je metropolitnou cirkvou sui iuris, sídlom metropolie je eritrejské hlavné mesto Asmara s tromi sufragánnymi eparchiami (Barentu, Keren a Segheneity). Podľa Annuario Pontificio v roku 2016 mala 162 528 veriacich. Za samostatnú cirkev sui iuris bola ustanovená 19. januára 2015 vyčlenením z Etiópskej katolíckej cirkvi. Má aj svoj nekatolícky náprotivok - Eritrejskú ortodoxnú cirkev.

## Referencie


## Zdroje
* Ján Krupa: Eritrejská katolícka cirkev. (Časopis Slovo on-line) 
* Wolfgang Schwaigert: Príbeh africkej cirkvi, ktorá vznikla len pred dvoma rokmi (Postoj.sk)

Kategória:Kresťanstvo v Eritrei
Kategória:Eritrejská katolícka cirkev
Hoľa (pasienok)

náhľad|Horské lúky v okolí Borišova
**Hoľa** je horský pasienok, ktorý vznikol zväčša v čase valašskej kolonizácie, keď obyvateľstvo pri vytváraní pastvín klčovalo stále vyššie položený les. 

Nachádza sa tu často endemická subalpínska kvetena. V súčasnej dobe dochádza pri nižšie položených holiach k ich zarastaniu z dôvodu opustenia pasenia dobytka na nich. Nachádzajú sa naprieč všetkými vyššími pohoriami, najmä však stredného Slovenska, ako Veľká a Malá Fatra, Nízke Tatry, Oravská Magura, Volovské a Veporské vrchy a iné. Výraz hoľa tvorí často súčasť pomenovania vrchov v danej oblasti, napr. Kráľova hoľa, Fabova hoľa, Kubínska hoľa, Stredná hoľa, Kojšovská hoľa, Hole a iné. Príznačne pomenované však bývajú neraz celé hrebene, napr. Martinské hole či Kubínska hoľa. Viaceré z nich sú predmetom ochrany, či už ako súčasť národných parkov alebo ako maloplošné chránené územia, napr. Lomnianska a Hruštínska hoľa (Natura 2000).

Pôvodne sa pod názvom hoľa rozumel prirodzený pasienok nad lesným pásmom. Hole sa nekosili, nehnojili ani nijako neudržiavali.

## Pozri aj
* valašská kolonizácia

## Referencie


## Zdroje
* Pasienkové hospodárenie
* Geoportál Natura 2000 na Slovensku

## Externé odkazy
* Hole na ludovakultura.sk

Kategória:Poľnohospodárstvo
Kategória:Pastierstvo
Kategória:Lúky
Metón

**Metón** () môže byť:
* grécky matematik a astronóm v 5. stor. pred Kr., pozri Metón z Atén
* starogrécky filozof, pozri Metón (filozof)
Aston Building

**Aston Building** je biznis centrum v Košiciach, v mestskej časti Juh na Werferovej ulici. Rekonštrukcia pôvodnej budovy bola začatá v októbri roku 2010 a ukončená koncom roka 2011.

Kompletne zrekonštruovaná deväťposchodová obchodno - administratívna budova má strategickú polohu frekventovanej komunikácie, prístupnosť do centra mesta a  dostupnosť mestskou a prímestskou hromadnou dopravou.

K dispozícii je 9 veľkoplošných podlaží s celkovou plochou podlažia približne 650 m². Na každom z podlaží je 17 kancelárií v rozlohe 27 m². Súčasťou každého podlažia sú sociálne zariadenia a kuchynka. V budove sa nachádzajú 3 osobné výťahy.

## Open space kancelárie
V budove sú k dispozícii ,,open space´´ kancelárie na prvom a druhom podlaží B - časti vo výmere od 80 m². Priestory je možné dispozične upraviť, pričom je možné využiť interiérové alebo sklenené priečky na vytvorenie viacerých zón v rámci jednej ,,open space´´ kancelárie.

## Prezentačné priestory
Toto obchodno – administratívne centrum ponúka aj moderné prezentačné priestory vhodné na školenia, semináre, kurzy, konferencie, obchodné rokovania či iné firemné akcie s celkovou kapacitou až 75 osôb. 

## Obchodné priestory
Obchodné priestory sú situované na prízemí budovy. Disponujú samostatným vstupom zo spoločných priestorov, od ktorých sú oddelené presklenými stenami. 
V súčasnosti sa v priestoroch nachádza Aston Canteen, kaviareň s názvom Café Point Aston, Dolce Vita a ďalšie obchodné prevádzky.
 
## Referencie

## Externé odkazy
*Oficiálna stránka Aston Building

Kategória:Biznis centrá v Košiciach
Kategória:Architektúra z 2011
Martina Majerníková Koval

**Martina Majerníková Koval** (rod. Majerníková; * 14. marec 1981, Vrbové) je slovenská herečka.

Absolvovala štúdium na Štátnom konzervatóriu v Bratislave, v odbore hudobno-dramatické umenie. Od roku 2003 bola externou členkou hereckého súboru divadla Nová scéna v Bratislave. V rokoch 20062009 pracovala v Lodnej zaoceánskej spoločnosti AIDA Cruises – Germany ako manažérka a interpretka, keď cestovala nielen po štátoch Európskej únie, ale aj po krajinách Perzského zálivu a Afrike. Neskôr pokračovala v štúdiu na Divadelnej fakulte Vysokej školy múzických umení v Bratislave, ktoré v roku 2015 ukončila s titulom Mgr. art.

V súčasnosti je umelkyňou v slobodnom povolaní. Pôsobí ako členka Divadla FÍ, venuje sa divadelnému a televíznemu herectvu, amatérskemu divadlu ako členka odborných porôt, tvorbe seminárov v oblasti umeleckého prednesu, publikačnej činnosti a autorskej tvorbe. Od roku 2016 do roku 2018 bola riaditeľkou programu a projektovou manažérkou celoštátneho festivalu s medzinárodnou účasťou Scénická žatva, ktorý sa každoročne koná v Martine a ktorý nadväzuje na najstaršiu tradíciu súťaží amatérskych divadelníkov v celoeurópskom ponímaní.

## Filmografia
### TV seriály
* 20152016: Atletiko Cvernofka; (TV Markíza)
* 20152016: Búrlivé víno; (TV Markíza)
* 20152016: Deň za dňom; (TV JOJ)
* 20152016: Detektív Dušo; (TV Markíza)
* 20152017: Rodinné prípady; (TV Markíza)
* 20152017: Susedské prípady; (TV Markíza)
* 2017: Neuveriteľné prípady; (TV Markíza)

## Referencie

Kategória:Slovenské divadelné herečky
Kategória:Slovenské televízne herečky
Kategória:Absolventi Divadelnej fakulty Vysokej školy múzických umení
Kategória:Osobnosti z Vrbového
Crystal Waters

**Crystal Waters** (* 10. október 1964, Camden, New Jersey, USA) je americká house/dance speváčka a skladateľka, známa predovšetkým vďaka hitom „Gypsy Woman“ a „100% Pure Love“. Skladba „Gypsy Woman“ obsadila 8. miesto v americkom rebríčku Billboard Hot 100 a 2. miesto v britskom rebríčku UK Singles Chart. Takisto vokálne spolupracovala v skladbe „Destination Calabria“ (pôvodne ako „Destination Unknown“) od talianskeho DJa Alexa Gaudina. V decembri 2016 ju časopis *[[Billboard]]* označil ako jednu z najúspešnejších tanečných interpretov všetkých čias.

## Diskografia
* 1991 - *[[Suprise]]*
* 1994 - *[[Storyteller]]*
* 1997 - *[[Crystal Waters (album)|Crystal Waters]]*
* 1998 - *[[The Best Of Crystal Waters]]*
* 2001 - *[[Gypsy Woman - The Collection]]*
* 2001 - *[[20th Century Masters - The Millenium Collection: The Best Of Crystal Waters]]*

## Referencie

## Zdroj

Kategória:Speváčky afroamerického pôvodu
Kategória:Dance hudobníci USA
Kategória:Speváci-skladatelia USA
Kategória:House hudobníci USA
Kategória:Popové speváčky USA
Kategória:Interpreti Mercury Records
Business Center Moldavská

**Business Center Moldavská** je biznis centrum v Košiciach, v mestskej časti Juh na ulici Moldavská cesta.

Výstavba prvej budovy (*BCM-1*) sa začala v roku 2008 a jej kompletná realizácia bola ukončená v roku 2013. Ide o 10 podlažnú budovu s jedným podzemným a deviatimi nadzemnými podlažiami s kancelárskymi a obchodnými priestormi. V rámci obchodného centra sú navrhnuté parkovacie plochy na priľahlom pozemku s kapacitou 47 parkovacích miest na teréne pred objektom a v podzemnom podlaží je parkovanie pre 33 automobilov s prístupom cez rampy. Budova ponúka spolu vyše 8 000 m² prenajímateľnej plochy. Medzi najväčších prenajímateľov v budove patria Ness a Embraco.

Rekonštrukcia druhej budovy (*BCM-2*) prebiehala od roku 2013 a bola ukončená v roku 2016.
Objekt má 7 nadzemných podlaží a jeho celková podlahová plocha je 2.000 m². Medzi najväčších prenajímateľov v budove patrí firma Maxima Broker, Engie a BarCom.

## Galéria

Business center Moldavská Košice 2.jpg|Druhá budova
Business Center Moldavská Košice 3.jpg|Poloha budov


## Referencie

## Externé odkazy
*Oficiálna stránka BCM 

Kategória:Biznis centrá v Košiciach
Kategória:Architektúra z 2013
Dolina Lejowa

**Dolina Lejowa** je dolina v poľských  Západných Tatrách medzi Dolinou Kościeliskou a Doliną Chochołowskou. Je prostredným odvetvím Doliny Czarnego Dunajca.

## Poloha
Je to zvlnená lesnatá dolina dlhá okolo   spadajúca od severu z Kominiarskiego Wierchu () na Poľanu Biały Potok (asi ). 
Na východnej strane sú zvlnené kopce – Kościeliskie Kopki a Suchy Wierch (). Od západu ju lemuje zvlnený terén Cisowej Turni (), Skrajnej Rosochy (), Zadniej Rosochy (), Wierchu Kuca (),  Wierchu Spalenisko (), Małeho Opaloneho Wierchu (), Wielkeho Opaloneho Wierchu () a chrbta  Kufa. Na západných svahoch Spaleniska, oddelený Kominiarskim sedlom, je krátky bočný hrebeň s vrcholom na Diablińci ().

Pri vstupe do doliny je vápencové bralo nazvané Między Ściany (lezenie za poplatok).

Dolina nemá bočné odvetvia, iba  z Kominiarskiego Wierchu, v jeho hornej časti, spadajú dole dva žľaby: Zabijak a Tylkowy Żleb

## Opis doliny
Dolina bola pomenovaná podľa goralského Leja. V registroch z roku 1811 je zapísaný ako vlastník pôdy Jędrzej Leja z Podczerwoneho. Dolina je vytvorená zo sedimentárnych hornín.
Nachádzajú sa v nej poľany: Lejówki, Jaworzyna Lejowa, Polana Kuca, Polana Huty Lejowe, Niżnia Polana Kominiarska a Przysłop Kominiarski. Na nich bola obnovená pastva vďaka čomu sa zabránilo ich zarastaniu lesným porastom (niektoré poľany sú len vykášané).  Dolné partie doliny patria do Hali Lejowej, horné do Hali Kominy Tylkowej. Pod vrcholom Skrajnej Rosochy v 19. storočí boli banské štôlne (Lejowe Banie). Dolinou preteká Lejowy Potok vtekajúci do Kirowej Wody.

V doline sa nachádza niekoľko jaskýň, okrem iných:: Awen Odpękniętych Nacieków, Szczelina ze Śniegiem, Schron nad Lejową, Dziura nad Zabijakiem II, Jaskinia Mechata, Tylkowa Szczelina, Jaskinia Skośna, Jaskinia Lejowa Wyżnia, Suchy Biwak, Schron przy Suchym Biwaku, Szczelina w Grani I, Lejowa Szczelina.

V súčasnosti pozemky v doline patria „Lesnej spoločnosti oprávnených ôsmych obcí“ so sídlom vo Witówe. Preto má TAPAP obmedzený vplyv na jej činnosť, najmä na súčasnú intenzívnu ťažbu lesných porastov. 

Dolina Lejowa je turisticky jednou z najobľúbenejších dolín v poľskej časti Tatier. 

## Turistika

*  – prechádza celou dolinou z poľany Biały Potok na Niżnu Polanu Kominiarsku. 
** Čas túry: 1:10 h, ↓ 55 min.
Po vetrovej kalamite v roku 2013 bol chodník dočasne uzavretý. Od 1. júla 2016 roku je znovu otvorený.
* Turistická značka čierna – Ścieżka nad Reglami z Cudakowej Polany do Doliny Kościeliskiej cez Przysłop Kominiarski, Niżnu Kominiarsku Polanu a Kominiarsku Przełęcz do Doliny Chochołowskej.
** Čas túry z Doliny Kościeliskiej na Niżnu Kominiarsku Polanu: 40 min., naspäť 30 min..
** Čas túry z poľany do Doliny Chochołowskiej: 1:20 h, naspäť 1:35 h.

## Zdroj
*

## Iné projekty

## Externé odkazy
* Poloha na turistickej mape 

## Galéria

Dolina Lejowa 1.jpg|Między Ściany- lezecká stena
Niznia Polana Kominiarska a3.jpg|Niżnia Polana Kominiarska
Niżnia Polana Kominiarska a2.jpg|Niżnia Polana Kominiarska
Niżnia Polana Kominiarska a1.jpg|Niżnia Polana Kominiarska
Niżnia Polana Kominiarska a5.jpg|Pohľad na Zadniu Kopku 


Kategória:Doliny poľských Tatier
Business Centrum BCT-1

**Business Centrum BCT 1** je biznis centrum v Košiciach, v mestskej časti Juh na ulici Moldavská cesta.

Rekonštrukcia pôvodnej budovy začala v januári 2008, otvorenie sa po kompletnej rekonštrukcii konalo v máji 2011. Administratívna budova ponúka v šiestich traktoch 17650 m² plochy na prenájom, pre vyše 1000 zamestnancov. Vlastník areálu je spoločnosť Occam Real Estate a ako investor na tomto projekte figurovala firma Penta Real Estate.

Najvýznamnejším nájomníkom je soločnosť Deutsche Telekom IT Solutions Slovakia.

## Budova z priameho pohľadu

Business Centrum BCT-2 Košice 2.jpg|Celá budova z predu


## Referencie

## Externé odkazy
*Oficiálna stránka BCT-1 
*Oficiálna stránka Penta Ivestments

Kategória:Biznis centrá v Košiciach
Kategória:Architektúra z 2011
Business Centrum BCT-2

**Business Centrum BCT 2** je biznis centrum v Košiciach, v mestskej časti Juh na ulici Moldavská cesta.

Administratívna budova BCT 2 je pokračovaním, druhou fázou úspešného kancelárskeho projektu BCT 1. S jej výstavbou sa začalo v decembri 2015 a kompletná realizácia bola ukončená v novembri 2017. Budova má 7 nadzemných podlaží. Objekt ponúka 370 parkovacích miest 50 miest pre bicykle a kancelárske priestory na ploche až 14 538 m². Typické podlažie má rozlohu 2 299 m² a je možné rozdeliť ho až na 8 samostatných nájomných jednotiek.

Medzi najväčších prenajímateľov patria: Deutsche Telekom IT Solutions Slovakia, Deloitte, Colonnade, Dôvera, Dr. Max a Mirakl. V objekte je k dispozícii reštaurácia  PLATZ a kaviareň MEET Point.

Slávnostné otvorenie budovy BCT 2 sa uskutočnilo 26. októbra. 

Galéria
Súbor:Business Centrum BCT-2 Košice 3.jpg|Pohľad z uhla
Súbor:Business Centrum BCT-2 Košice 4.jpg|Priamy pohľad
Súbor:Business Centrum BCT-2 Košice 5.jpg|Pohľad z boku
Súbor:Business Centrum BCT Košice - parkovisko.jpg|Parkovisko


## Referencie

## Externé odkazy
*Oficiálna stránka BCT-2 
*Oficiálna stránka Penta Ivestments 

Kategória:Biznis centrá v Košiciach
Kategória:Architektúra z 2017
Žobrákov dom

**Žobrákov dom** je meštiansky dom v Košiciach na Hlavnej ulici.

## Dejiny
Pôvodne to bol gotický dom zo 14. storočia, v 18. storočí viackrát prestavaný. V rokoch 1720 a 1760 bol opäť upravovaný. Jeho posledná prestavba sa konala v roku 1898 v pôvabnom romanticko-secesnom štýle s alegorickou maľbou od košického maliara Júliusa Édera. Táto alegorická maľba bola desaťročia ukrytá pod omietkou nevhodnej rekonštrukcie z roku 1956. V roku 1995 bola budova komplexne zrekonštruovaná a alegorická maľba odkrytá.

Na štíte budovy sa nachádza takzvaná socha žobráka, ale v skutočnosti sa jedná skôr o sochu dobového kupca či obchodníka, o čom svedčí kupecká kapsa na jeho pravom boku. Známa košická legenda vraví, že dom dal postavil istý mestský žobrák za nažobrané peniaze.

## Galéria

Kosice (Slovakia) - The House of Beggar.jpg|Budova na výšku
Košice - Žobrákov dom - nástenná maľba.jpg|Nástenná maľba
Košice - Žobrákov dom - socha.jpg|Socha na vrchole


## Referencie

## Iné projekty

Kategória:Kultúrne pamiatky v okrese Košice I
Kategória:Stavby v Košiciach
Hadik-Barkóciho palác

**Hadik-Barkóciho palác** je budova nachádzajúca sa v Košiciach, na Hlavnej ulici.

## História
Je to reprezentatívna baroková stavba, ktorá bola prvým šľachtickým palácom v Košiciach, prvý trakt na mieste dvoch stredovekých budov v roku 1754 nechal postaviť jágerský biskup František Barkóczy. Zadný trakt pochádza z konca 18. storočia. V zime 1805/1806 tu bol ubytovaný 12-ročný následník trónu, princ Ferdinand, keď ho spolu so súrodencami ukryli v Košiciach pred nebezpečím zo strany vojsk Napoleona. 

Po roku 1930 v budove zriadil údenár Alex Jaszusch bufet, v ktorom od konca 30. rokov bola reštaurácia Otta Lescha, a od druhej polovice 40. rokov až do znárodnenia reštaurácia „Kriváň“. Po znárodnení sa z nej stala krčma a od roku 1980 pizzeria. Budova je zaujímavá aj tým, že tu sídlila prvá Košická sporiteľňa. Dnes v budove sídli pobočka Verejnej knižnice Jána Bocatia.

## Referencie

## Iné projekty

Kategória:Paláce v Košiciach
Kategória:Architektúra z 1754
Mory Kanté

**Mory Kanté** (* 29. marec 1950, Albadaria, Guinea – † 22. máj 2020, Konakry) bol guinejský spevák a hráč na kore.

Najväčší úspech dosiahol so skladbou *Yeke Yeke* z roku 1987, ktorá sa stala hitom naprieč Európou, pričom obsadila 1. miesta v rebríčkoch v Belgicku, Holandsku, Fínsku a Španielsku.

## Kariéra
Narodil se do jednej, v Guineji veľmi známej rodiny griotov, čo sú potulní muzikanti a rozprávači. Ako malý vyrastal v mandigskej hudobnej tradícii. Keď mal sedem rokov, poslali ho do susedného Mali, kde sa naučil spievať a hrať na koru. V roku 1971 sa stal členom skupiny Rail Band, v ktorej vtedy spieval Salif Keïta. Ten ale v roku 1973 zo skupiny odišiel a Mory Kanté sa tak stal hlavným spevákom.

V roku 1983 sa Mori Kanté presunul do Paríža. Bola to doba, keď svetom prechádzala vlna afropopu. Do celosvetového hudobného povedomia sa dostal predovšetkým zo skladbou „Yé ké yé ké“, ktorá bola vydaná ako singel v roku 1987. Je stále jedným z najpredávanejších afrických hudobných singlov a bol to vôbec prvý singel afrického hudobníka, ktorého sa predalo viac ako milión kópií.

V roku 2003 bol zvolený africkým veľvyslancom Organizácie pre výživu a poľnohospodárstvo.

## Vybraná diskografia

### Albumy
* *Courougnegne* (1981)
* *N'Diarabi* (1982)
* *A Paris* (1984)
* *10 Cola Nuts* (1986)
* *Akwaba Beach* (1987) (#1 SVA; #13 NEM; #43 SVE)
* *Touma* (1990)
* *Nongo Village* (1993)
* *Tatebola* (1996)
* *Tamala – Le Voyageur* (2001)
* *Best Of* (2002)
* *Sabou* (2004)
* *La Guinéenne* (2012)
* *N'diarabi* (2017)

;Spolupracujúci interpret
* *[[The Rough Guide to Acoustic Africa]]* (2013, World Music Network)

### Single
* „Yé ké yé ké“ (1988) (#1 HOL; #2 NEM; #2 SVA; #5 FRA; #10 RAK; #12 SVE; #29 UK)
* „Tama“ (1988) (#44 GER)
* „Yéké Yéké“ (remix) (1995) (#97 AUS, #25 UK)
* „Yéké Yéké“ (remix) (1996) (#28 UK)

## Referencie

## Zdroj

Kategória:Guinejské osobnosti
Kategória:Popoví hudobníci
Aupark Tower (Košice)

**Aupark Tower** je biznis centrum v Košiciach v mestskej časti Staré Mesto, ktoré je súčasťou nákupno-zábavného centra Aupark. Postavila ju spoločnosť HB Reavis Group. Jej výstavba sa začala v roku 2010 a úplne dokončená bola koncom roka 2011. Nachádzajú sa tu prenajímateľné kancelárske priestory.

Má výšku 47,5 metra a nadzemných 11 podlaží. Budova sa nachádza priamo v historickom centre Košíc na ulici Protifašistických bojovníkov 11. V blízkosti biznis centra sa stretávajú hlavné dopravné tepny, neďaleko je tiež železničná a autobusová stanica a až 24 liniek mestskej hromadnej dopravy zaručuje najlepšiu možnú dostupnosť v meste. Vďaka svojej polohe ponúka aj služby nákupného centra Aupark, ako aj jedinečný výhľad na historické centrum mesta.

Medzi najznámejších nájomcov patria: ESET, IBM, Orange, Freudenberg IT, Benestra, Winners Group a ďalší.

## Referencie

## Externé odkazy
*Oficiálna stránka Aupark Tower 
*Oficiálna stránka HB Reavis Group
*Oficiálna stránka Nepi Invest 

Kategória:Biznis centrá v Košiciach
Kategória:Architektúra z 2011
Persaios (sochár)

**Persaios** () bol grécky sochár v 3. storočí pred Kr. 
 
Sochár Persaios, pochádzajúci zrejme z Atén, tvoril v 3. stor. pred Kr. Nezachovala sa od neho žiadna socha, známa je ale jeho signatúra na mramorovom podstavci, základne zo sochy, ktorú zhotovil so sochárom Heortiom.
 
: 

::- text v starogréčtine
 
Tento podstavec bol objavený v archeologickej lokalite Dionýzovho divadla v Aténach. Jeho fragmentárny nápis, datovaný do 3. stor. pred Kr., uvádza, že bol podstavcom sochy, ktorú venovali pre agónothéta Theofana, známeho aj z iných nápisov z rokov 280 až 270 pred Kr. Agónothéti udržiavali poriadok pri súťažiach (agón), rozdeľovali ceny a pod. Počas dionýzii (hlavne počas tzv. „Veľkých Dionýzii“, ktoré sa konali zrejme 10. až 17. dňa mesiaca Elafébolión) sa usporadúvali súťaže i divadelné predstavenia. Autori týchto divadelných hier tiež súťažili o ceny.

## Referencie a bibliografia

 
Kategória:Sochári starovekého Grécka
Dohovor Rady Európy o predchádzaní násiliu na ženách a domácemu násiliu a o boji proti nemu

náhľad|






|230x230bod
**Dohovor Rady Európy o predchádzaní násiliu na ženách a domácemu násiliu a o boji proti nemu** alebo **Istanbulský dohovor** je medzinárodná zmluva Rady Európy posudzujúca predovšetkým všetky druhy násilia voči ženám ako formu historicky a kultúrne podmienenej diskriminácie. Dohovor sa zameriava na prevenciu, ochranu obetí a stíhanie páchateľov rodovo podmieneného násilia. Dohovor tiež nanovo definuje niektoré trestné činy (napríklad: mrzačenie ženských genitálií, vynútený sobáš, nebezpečné prenasledovanie (stalking), vynútený potrat a vynútenú sterilizáciu) a požaduje od štátov, aby ich zaviedli do svojho trestného poriadku. Dňa 14.3. 2012 ako prvý ratifikovalo dohovor Turecko, ku ktorému sa k marcu 2017 pripojilo ďalších 21 štátov. Do platnosti vstúpila 1. 8. 2014.

V piatok, 29. marca 2019 NR SR prijala uznesenie zaväzujúce Slovensko dohodu neratifikovať.

V utorok, 25. februára 2020 NR SR finálne odmietla dohovor (t.j. nevyslovila súhlas s dohovorom Rady Európy). Prezidentka Slovenskej republiky už nemôže uznesenie vrátiť späť do NR SR. Odo dňa podpísania uznesenia prezidentkou Slovenskej republiky sa bude Slovenská republika reprezentovať ako krajina, ktorá neprijala Istanbulský dohovor.

## Referencie

## Externé odkazy
* Oficiálna stránky dohovoru (Rada Európy)
* Text dohovoru po slovensky (Rada Európy)

## Zdroj

Kategória:Rada Európy
Kategória:Medzinárodné zmluvy
Ján Baptista Ilešházi

náhľad|Rodový erb
náhľad|pečať Illesházy Ján 1782 Dubnica
**Ján Baptista Ilešházi** alebo **Ján Ilešházi** (; * 1737, Bratislava † 10. máj 1799, Dubnica nad Váhom) bol príslušník uhorského magnátskeho rodu Ilešháziovcov (), pôvodom z Eliášoviec (okres Dunajská Streda). V rokoch 17661799 zastával funkciu trenčianskeho a liptovského župana.

## Životopis
Otcom Jána Baptistu (Krstiteľ) bol magnát, gróf Jozef Ilešházi (17001766) a jeho matkou rakúska grófka Terézia Petronela von Abensberg-Traun (17101790). Mal viacerých súrodencov, dospelosti sa dožili len tri sestry (Mária Terézia, Júlia a Mária Františka). Po smrti otca Jozefa sa stal v roku 1766 trenčianskym a liptovským županom. Bol aj členom sedmipanskej súdnej tabule, kráľovským komorníkom a skutočným tajným radcom.

Na svojich panstvách sa snažil zavádzať moderné pracovné postupy a niektoré technologické novinky. V roku 1788 založil na svojom panstve Brumov v Bielych Karpatoch skláreň Svätej Sidónie (pomenovaná na počesť jeho manželky).

Ján Baptista podporoval aj rozvoj slovenského písomníctva, nechal preložiť do slovenčiny jednu modlitebnú knihu a pôrodnícku príručku lekára I. Černaja. Podporoval aj aktivity Slovenského učeného tovarišstva. Na jeho fare v Dubnici nad Váhom pôsobil Ondrej Mesároš, popredný predstaviteľ bernolákovského hnutia. Sám bol literárne činný, ale jeho diela zostali v rukopise.

Bol tiež mecenášom umenia, najmä architektúry. V roku 1760 nechal v Dubnici postaviť kalváriu a prestaval tiež tamojší zámok, postavil aj kostol v Borovciach. Prispel aj k rozvoju kúpeľov v Trenčianskych Tepliciach.

Od roku 1761 bola jeho manželkou Sidónia Baťáňová (hist.: *Batthyány*). Mal dvoch synov: staršieho Štefana (17621838) a mladšieho Antona (17751799) a dve dcéry: Jozefínu (vydatá za grófa Františka Jozefa von Windischgrätza) a Máriu (vydatá za grófa Feketeho).

Zomrel v kaštieli v Dubnici nad Váhom. Pochovaný je vo farskom kostole v Trenčíne vedľa svojich predkov.

## Referencie


## Literatúra
* ILEŠHÁZI, Ján Baptista. In: 
* 
*

Kategória:Narodenia v 1737
Kategória:Úmrtia v 1799
Kategória:Osobnosti z Bratislavy
Kategória:Ilešháziovci
Kategória:Slovenskí šľachtici
Kategória:Uhorskí šľachtici
Sósistratos

**Sósistratos** () môže byť:
* tyran Syrakúz v rokoch 279 až 277 pred Kr., pozri Sósistratos z Agrigentu
* aténsky archón v roku 270 pred Kr., pozri Sósistratos (archón)
* grécky dramatik v 2. stor. pred Kr., pozri Sósistratos zo Samosu

## Referencie
Dolina Filipka

**Dolina Filipka** je jedna z najmenej turisticky známych dolín v poľskej časti Vysokých Tatier. Začína sa na úbočí Gęsiej Szyje smerom na sever neďaleko Zazadnej. Má dve oddelenia:
* Żleb za Skałką, ktorý je orograficky ľavým oddelením Doliny Filipka.
* Dolinu Złotu, ktorá je orograficky pravým oddelením Doliny Filipka.

Dolina je obklopená vrchom Gęsia Szyja. Na jej masíve sú Suchy Wierch Waksmundzki, Ostry Wierch Waksmundzki, Zadnia Kopa Sołtysia a Filipczański Wierch.

Sú to miesta s vysoko pridanou environmentálnou hodnotou. Na 80 m vysokej Filipczańskej Skałce rastie limba a na dolomitovom útese Skałka bolo v roku 1954 objavené hniezdo málokedy vídaného skaliara pestrého. V roku 1844 Ludwik Zejszner, poľský geológ, kartograf, krajinoznalec tu obdivoval staré, ale „veľmi choré“ buky a javory. Na lesných čistinách a svetlejších miestach rastie ľalia zlatohlavá (*Lilium martagon*). Dolina je domovom tesára čierneho, myšiaka hôrneho, jeleňa, objavujú sa tu medvede. Na úbočiach Filipczańského Wierchu sa vyskytujú rôzne skalné útvary a je tu sedem malých jaskýň, ktoré sú turistom neprístupné. Okrem iných: Szczelina za Paśnikiem, Grota Filipczańska nad Mostkiem, Jaskinia Filipczańska Niżnia a Grota Filipczańska Wyżnia. Horná časť doliny sa v minulosti nazývala Hala Filipka. Podľa nej dolinu pomenovali.

## Turistika
*  Chodník sa začína pri ceste Droga Oswalda Balzera v Zazadnej a prechádza okolo Svätostánku Maryjneho na Wiktorówkach pokračuje Dolinou Złotą na Rusinowu Polanu.
** Čas túry: 1:15 h, ↓ 1:05 h

## Galéria

Sołtysie Kopy panorama a1.JPG|Dolina Filipka, pohľad z Gęsiej Szyji
Polana Głodówka 3T51.jpg|Widok z Polany Głodówki
Filipczanski Wierch.jpg|Filipczański Wierch a dolina Filipka z Rusinowej Polany


## Iné projekty

## Externé odkazy
* Poloha na turistickej mape

## Zdroj

Kategória:Doliny poľských Tatier
Dolina Olczyska

**Dolina Olczyska** (v minulosti ju nazývali „Olczyskiem“) je dolina v poľských Vysokých Tatrách. Začína sa na Jaszczurówke a v hornej časti sa končí na Kope Magury vo výške .

## Popis doliny a geografia
Na západe od Doliny Bystrej ju oddeľuje severovýchodný hrebeň Kasprovho vrchu, na juhu od Doliny Suchej Wody Gąsienicowej Królowy Grzbiet, od východu ju lemuje chrbát Przysłopu Olczyskeho potom  Wielki Kopienec a Mały Kopienec. V hornej južnej časti chrbát Sucheho Wierchu Olczyskeho ju rozdeľuje na dve oddelenia:
* západné, ktoré sa ťahá pod Wielku Kopu Królowu,
* východné, ktoré sa stáča Królowym Grzbietem na juhozápad a cez Królową Rówień prechádza na Kopu Magury. Úzky zalesnený koniec doliny vyúsťuje doliny neďaleko Jaszczurówki vo výške .

Meno doliny pochádza od Olczy – miestnej časti Zakopaného. Má plochu . Vytvárali ju sedimentačné horniny (vápence a dolomity), na niektorých miestach skalné granitové bloky, ktoré priniesol ľadovec zo susednej Doliny Suchej Wody Gąsienicowej. Vápencové podložie vsakuje do seba vodu, a preto väčšia časť doliny je suchá, voda preteká krasovými kavernami (časť pozemných tokov tečie do jaskýň ako je Jaskinia Jaszczurowska Wodna a Jaskinia Jaszczurowska Wyżnia). Potom vyviera v prameni Wywierzysko Olczyske a spolu s ňou podzemné vody z Doliny Pańszczycy. Je to najväčší prameň v poľských Vysokých Tatrách. Tu pramení Olczyski Potok, záložné žriedlo pre Zakopané. Okolo potoka a v priľahlých žľaboch rastie jelša sivá (*Alnus incana*), na jar kvitne záružlie močiarne (*Caltha palustris*). Na úbočiach Małeho Kopieńca sú jedny z najväčších porastov borovice v poľských Tatrách. Vyskytujú sa tu v Poľsku ojedinelé rastliny, ako napríklad prilbica chlpatoplodá (*Aconitum lasiocarpum*) a jarabina mišpuľková (*Sorbus chamaemespilus*). V minulosti (okolo roku 1840) boli v doline bukové porasty. V súčasnosti dominujú smrekové.

## História
Dolina bola vypásaná dobytkom a ovcami. Sú tu tri poľany Królowa Polana, Olczyska Polana a Brylówka. Na Olczyskej Polane sa zachovali staré salaše.

Dňa 11. augusta 1994 v Dolinie Olczyskej havarovala helikoptéra TOPRu, v ktorej zahynuli štyria ľudia.

## Turistika
*  –  dolinou okolo Olczyskeho Potoka, cez Olczysku Polanu na Wielki Kopienec a potom na Toporowu Cyrhlu.
** Čas túry z Jaszczurówki na poľanu: 40 min., ↓ 35 min.
** Čas túry z poľany na Kopienec: 1 h, ↓ 45 min.
*  – z Olczyskej Polany na Nosalowu Przełęcz.
** Čas túry: 30 min., ↓ 25 min.

## Galéria

Olczysko ze Skupniów Upłazu.jpg|Polana Olczysko 
Wywierzysko Olczyskie.jpg|Premeň Wywierzysko Olczyske
Potok Olczyski.jpg|Potok Olczyski v  Doline Olczyskej


## Iné projekty

## Externé odkazy
* Poloha na turistickej mape

## Zdroj

Kategória:Doliny poľských Tatier
Aupark Tower

**Aupark Tower** môže byť:

*budova v Bratislave, pozri Aupark Tower (Bratislava)
*budova v Košiciach, pozri Aupark Tower (Košice)
Maldivské národné futsalové družstvo mužov

**Maldivské národné futsalové družstvo mužov** je národné družstvo mužov, ktoré reprezentuje Maldivy v medzinárodných futsalových súťažiach a priateľských zápasoch. Funguje pod záštitou *Football Association of Maldives* (FAM). Prvý medzinárodný zápas absolvovalo v roku 2004. V marci 2018 mu patrilo vo svetovom futsalovom rebríčku 114. miesto. 

## Vrcholné podujatia
Maldivské družstvo sa dvakrát pokúšalo kvalifikovať na majstrovstvá sveta FIFA, ale ani raz sa mu to nepodarilo.  

Majstrovstiev Ázie sa zúčastnilo 2-krát, prvýkrát v Macau v roku 2004. Rovnako ako na ďalšom turnaji v roku 2005 nebodovalo ani v jednom zápase a zo základnej skupiny ďalej nepostúpilo. Z ďalších troch kvalifikácii sa mu už postúpiť na finálový turnaj nepodarilo. 

Družstvo sa na Ázijských halových hrách predstavilo prvýkrát v roku 2017. Na turnaji konanom v Turkménsku prehralo všetky zápasy a zo základnej skupiny ďalej nepostúpilo.

## Výsledky
;Majstrovstvá sveta FIFA

;Ázijské halové hry

;Majstrovstvá Ázie

## Referencie

## Pozri aj
* Maldivské národné futbalové mužstvo

## Externé odkazy
* Oficiálna stránka Football Association of Maldives  

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Paul F. Tompkins

**Paul Francis Tompkins**, viac známy ako **Paul F. Tompkins** (* 12. september 1968,  Philadelphia, Pensylvánia, USA) je americký herec.

## Referencie


## Externé odkazy
* 
* Oficiálna stránka 

## Zdroj

Kategória:Dabingoví herci USA
Kategória:Filmoví herci USA
Kategória:Televízni herci USA
Kategória:Osobnosti z Philadelphie
Celibát (pieseň)

***Celibát*** je pieseň z albumu *[[Katarze]]* českej popovej hudobnej skupiny Slza. Pieseň bola vydaná na Spotify, Apple Music, iTunes, Deezer a Google Play, 19. októbra 2014 bol nahraný videoklip k piesni na YouTube. Videoklip režíroval Vít Karas a natáčalo sa na zámku Liblice a zahrala si v ňom aj Barbora Zelená - finalistka *Českej miss*.

## Referencie

## Zdroj

Kategória:Piesne z 2014
Kategória:Single z 2015
Kategória:Slza
Dolina Kondratowa

**Dolina Kondratowa** je dolina v poľských Západných Tatrách. Je západným oddelením Doliny Bystrej.

## Popis doliny a geografia
Na juhozápadnej strane ju ohraničuje Kalacka Kopa a Wielki Giewont, na západe severný hrebeň Kondratovej kopy, na juhu Hlavný hrebeň Západných Tatier na úseku od  Kondratovej kopy cez Suchý vrch Kondracký po Goričkovú. Najväčšou bočnou vetvou doliny je Dolina Sucha Kondracka. V hornej časti  Doliny Kondratowej sa rozvetvujú dve oddelenia: Dolina Małego Szerokiego vedúca pod Kondracku Przełęcz a Długi Żleb.

Väčšia časť doliny je zložená z vápencových hornín. Vytvorili sa v nej krasové útvary, ktorými plynie podzemná voda. Preto je dolina v prevažnej miere suchá. Voda vyviera v prameni Wywierzysko Bystrej. Krátky Kondratowy Potok je aktívny len, keď je v doline veľa vody. Dolina je relatívne plochá, aj keď v minulosti ju formoval ľadovec. Vyskytuje sa v nej zaujímavá flóra: vratičník mnohozárezový (*Botrychium multifidum*), krivec najmenší (*Gagea minima*) – v Karpatoch zriedkavé rastliny. V strede doliny je Polana Kondratowa, na ktorej stojí Chata PTTK na Hali Kondratowej a stanica TOPRu. 

V minulosti bola Dolina Kondratowa vypásaná na Hale Kondratowej. V súčasnosti je jednou z najnavštevovanejších tatranských dolín. Vedú cez ňu obľúbené turistické trasy  na Wielki Giewont a Červené vrchy a na  Kasprov vrch.

## Turistika
*  –  z Kuźnic na chatu a potom na  Kondracku Przełęcz a Wielki Giewont
** Čas túry z Kuźnic na chatu: 1:20 h, ↓ 1 h
** Čas túry s chaty na Giewont: 1:45 h, ↓ 1:15 h
*  – z chaty  na Przełęcz pod Kopą Kondracką.
** Čas túry: 1:20 h, ↓ 1 h

## Iné projekty

## Externé odkazy
* Poloha na turistickej mape 

## Zdroj

Kategória:Doliny poľských Tatier
Camila Cabellová

**Karla Camila Cabello Estrabao** (španielsky: [kaˈmila kaˈbeʎo]; * 3. marec 1997, Cojímar, Havana, Kuba) je kubánsko-mexická speváčka a skladateľka. Preslávila sa ako členka skupiny Fifth Harmony, ktorá vznikla počas druhej série americkej súťaže *[[The X Factor]]* v roku 2012. Následne skupina podpísala nahrávaciu zmluvu s vydavateľstvami Syco Music a Epic Records. 

Cabello sa začala presadzovať ako sólistka v období, keď vydala viacero spoluprác, vrátane piesne „Bad Things“ s Machine Gun Kelly, ktorá sa umiestnila na štvrtej priečke amerického rebríčka ''Billboard'' Hot 100. Po opustení skupiny Fifth Harmony v decembri 2016 vydala sólový singel „Crying in the Club“. Začala sa sústreďovať na hudbu ovplyvnenú latinskoamerickou hudbou a vydala svoj debutový štúdiový album *[[Camila (album)|Camila]]* (2018). Debutoval na prvej priečke amerického rebríčka ''Billboard'' 200. Singel z albumu s názvom „Havana“ sa stal číslom 1 vo viacerých krajinách vrátane Spojeného kráľovstva a USA.

## Detstvo
Cabello sa narodila v Cojímare, časti mesta Havana matke Sinuhe Estrabao a Alejandrovi Cabellovi, ktorý pochádza z Mexika. Dlhú časť detstva žila prechodne v Havane a Mexiku, no keď mala 5 rokov presťahovala sa do Miami. Navštevovala Miami Palmetto High School, ale školský rok 2012 – 2013 vynechala, keď bola v 9. ročníku, kvôli speváckej kariére. Napriek tomu školu dokončila.

## Diskografia
* *[[Camila (album)|Camila]]* (2018)
* *[[Romance (album)|Romance]]* (2019)

## Turné
**Ako hlavná umelkyňa**
* Never Be the Same Tour (2018)
**Ako predskokanka**
* Bruno Mars – 24K Magic World Tour (2017)
* Taylor Swift – Reputation Stadium Tour (2018)

## Referencie

## Iné projekty

## Zdroj

Kategória:Osobnosti USA mexického pôvodu
Kategória:Osobnosti USA kubánskeho pôvodu
Kategória:Speváci USA
Kategória:Kubánski speváci
Kategória:Mexickí speváci
Kategória:Osobnosti z Havany
Latinskoamerická hudba

**Latinskoamerická hudba** (iné názvy: **hudba Latinskej Ameriky**, **latino**, **latina**) je hudba pôvodom z Latinskej Ameriky, konkrétne krajín hovoriacich románskymi jazykmi a územia Ameriky, a Karibiku južne od Spojených štátov. Latinskoamerická hudba zahŕňa aj africkú hudbu od otrokov, ktorí boli transportovaní do Ameriky európskymi osadníkmi, ako aj hudbu pôvodných obyvateľov Ameriky. Vďaka svojej vysoko synkretickej povahe latinskoamerická hudba zahŕňa široké spektrum štýlov vrátane žánrov, ako je bachata, bossa nova, merengue, rumba, salsa, samba, son a tango. Počas 20. storočia boli mnohé štýly ovplyvnené hudbou Spojených štátov, ktorá viedla k žánrom ako sú: latin pop, rock, jazz, hip hop a reggaeton.

Geograficky sa zvyčajne týka španielskych a portugalsko-hovoriacich regiónov Latinskej Ameriky, ale niekedy zahŕňa aj frankofónne krajiny a územia Karibiku a Južnej Ameriky. Obsahuje tiež latinskoamerické štýly, ktoré vznikli v Spojených štátoch, napríklad salsa a Tejano. Počiatky latinskoamerickej hudby sa datujú španielskym a portugalským dobytím Ameriky v 16. storočí, keď európski osadníci priniesli svoju hudbu zo zámoria. Latinskoamerická hudba sa hrá v španielčine, portugalčine a v menšom rozsahu vo francúzštine.

## Referencie

*
Peugeot 1007

náhľad|Peugeot 1007
náhľad|Zadná časť vozidla
náhľad|Interiér vozidla
**Peugeot 1007** je malý trojdverový automobil, vyrábaný francúzskou automobilkou Peugeot. 

Vyrába sa od roku 2005 a bol vyvinutý z konceptu, ktorý bol predstavený v roku 2002 na autosalóne v Paríži. Bol to prvý automobil Peugeot, ktorý má označenie štvorciferným číslom. Automobil je charakteristický svojimi posuvnými dvermi.

## Motory

1007
Kategória:Malé automobily
Martinské predhorie

**Martinské predhorie** je geomorfologická časť Lúčanskej Fatry.  

## Vymedzenie
Nachádza sa vo východnej časti podcelku a zaberá pás územia na prechode Malej Fatry a Turčianskej kotliny. Predstavuje územie výbežkov Lúčanskej Fatry, priečne narúšané údoliami a na severe siaha po martinskú časť Stráne, južnú hranicu vymedzuje Valčianska dolina. Západne strmo vystupujú Lúčanské Veterné hole a východným smerom nadväzuje Valčianska pahorkatina.

## Referencie

Kategória:Lúčanská Fatra
Kategória:Malá Fatra
Kategória:Geomorfologické časti na Slovensku
Kategória:Pomenovania podľa Martina
Zoznam obytných komplexov v Košiciach

Veľký dopyt po bytoch v Košiciach neustále pokračuje. Začalo to koncom roka 2011, od kedy Košice poriadne zmenili svoju tvár a začali sa postupne rozrastať. Realitný trh hlási vyššie ceny nie len nových ale aj starých bytov na pôvodných košických sídliskách, čo značí príchod množstva nových obyvateľov, najmä z okolia Košíc.

## Západ
right|thumb|Výstavba Novej Terasy
V mestskej časti Západ pribudol aj veľmi obľúbený komplex Nová Terasa, ktorá leží medzi Triedou SNP a Ondavskou ulicou. Hotové sú už dve etapy, realizované spoločnosťou Penta Investments, ktoré doposiaľ priniesli 415 bytov a 48 domov. Vo výstavbe je už tretia etapa, po ktorej dokončení pribudne ďalších 225 bytov. Spolu sa takto Nová Terasa stane najväčším projektom na území Košíc, zo spolu 640 bytmi.

## Sever
V lokalite Anička, patrí v Košiciach medzi najobľúbenejšie miesta oddychu. Tak sa stala miestom vybudovania bytového komplexu s názvom Park Anička. Ten na Severe ponúka moderné bývanie v prírode neďaleko centra metropoly východu. Okolie Hornádu, tak postupne mení svoju tvár.

## Košická Nová Ves
Ďalším novopostaveným objektom je Zelená stráň na začiatku Košickej Novej Vsi. Projekt je rozdelený do dvoch etáp, pričom ku koncu roka 2016 boli dokončené práce na prvej etape výstavby, v súčasnosti sa spustil predaj bytov z druhej etapy, ktoré by mali byť postavené do leta 2018.

## Juh
V mestskej časti Juh žije v súčasnosti okolo 23-tisíc obyvateľov. Dlhé roky tu novostavby vo väčšom merítku nepribúdali. No v poslednom období však aj v tejto časti mesta začal stavebný boom. Na Juh vyrástla Šafránova záhrada, nové bytové jednotky sa začali stavať na Bleskovej, Jánošíkovej i Žižkovej ulici. Vďaka vznikajúcim novostavbám sa predpokladá zvyšovanie počtu obyvateľov v tejto mestskej časti.  

## Staré Mesto
Na území širšieho centra Košíc sa stavia vo veľkom. Na skok od Hlavnej ulice vyrástli stovky nových bytov a objekty občianskej vybavenosti. V lokalitách blízko centra mesta sa dlhé roky takmer nič nestavalo. Dva najväčšie projekty v mestskej časti Staré Mesto, ktorých výsledkom má spolu byť 524 nových bytov. Najväčší z nich je Rezidencia pri radnici na Strojárenskej ulici, pod záštitou developerskej skupiny CTR Group. Okrem toho sa realizuje projekt Mlynská bašta na rohu Továrenskej a Štefánikovej ulice.

Toto je **zoznam obytných komplexov** nachádzajúcich sa na území Košíc:

## Referencie

Obytné komplexy v Košiciach
Khalid (spevák)

**Khalid**, rodným menom **Khalid Donnel Robinson** (* 11. február 1998, Fort Stewart, Georgia, Spojené štáty) je americký spevák a skladateľ. Podpísal nahrávaciu zmluvu s Right Hand Music Group a RCA Records. Jeho debutový singel „Location“ vyšiel v júli 2016 a umiestnil sa na 16. mieste amerického rebríčka ''Billboard'' Hot 100; neskôr ho RIAA certifikovala štvoritou platinovou platňou. 3. marca 2017 vydal svoj debutový štúdiový album, *American Teen*.

## Vplyv
Khalid povedal, že matka je jeho najväčšou hudobnou inšpiráciou a tiež umelci: Kendrick Lamar, A$AP Rocky, Father John Misty, Frank Ocean, Grizzly Bear, Chance the Rapper, Lorde, India.Arie a James Blake.

## Diskografia
;Štúdiové albumy
* *American Teen* (2017)

## Referencie

*

Kategória:Hudobníci USA
Kategória:Speváci USA
Kategória:Speváci afroamerického pôvodu
Kategória:Osobnosti z Georgie
Zaraďovač

**Zaraďovač** (iné názvy: **šanón**, **fascikel**, [**pákový**] **zakladač**, **usporadovač**, **obal na spisy**; nespisovne: *poradač*/*poriadač*) je kancelárska potreba na prehľadné ukladanie písomností, vo forme spravidla kartónového alebo plastového obalu, do ktorého sa písomnosti zaraďujú zvyčajne pomocou euroobalov.

## Referencie

Kategória:Kancelárske potreby
Obal na spisy

**Obal na spisy** môže byť:
* papierový obal, ktorý spolu s listom/listami obsahujúcim(i) obsah spisu a jednotlivými dokumentmi (registratúrnymi záznamami) tvorí spis, pozri spisový obal
* zaraďovač
Peugeot 108

náhľad|Peugeot 108
náhľad|Peugeot 108
**Peugeot 108** je automobil značky Peugeot. 

Bol predstavený v roku 2014 na autosalóne v Ženeve a patrí do kategórie miniautomobilov. Je postavený na rovnakej platforme ako Toyota Aygo a Citroën C1.

## Iné projekty

108
Kategória:Malé automobily
Vrícka kotlina

**Vrícka kotlina** je geomorfologická časť Lúčanskej Fatry.  

## Vymedzenie
Nachádza sa v juhovýchodnej časti Lúčanskej Fatry a zaberá územie v okolí obce Vrícko. Obklopuje ju veniec hôr, patriacich Malej Fatre, len na juhu susedí pohorie Žiar. Na západe a severe nadväzuje geomorfologická časť Kľak, východným smerom vystupujú Kýčery a južný horizont vytvára podcelok Sokol.

Kotlinou preteká riečka Vríca, ktorá tu priberá viacero prítokov a smeruje severovýchodným smerom do rieky Turiec.

## Referencie

Kategória:Lúčanská Fatra
Kategória:Malá Fatra
Kategória:Vrícko
Kategória:Geomorfologické časti na Slovensku